Αναδρομική, νατουραλιστική μελέτη της έκβασης της νόσου σε ασθενείς με επιφανειακό καρκίνο της ουροδόχου κύστης στην Ελλάδα
Creators: name: Παπαδοπούλου, Δέσποινα Εμμανουήλ
Publisher: name: Aristotle University of Thessaloniki
Year: 2021
Subjects: Καρκίνος ουροδόχου κύστης
Μη- μυοδιηθητικός όγκος
Θεραπεία με BCG
Αναδρομική μελέτη
Bladder cancer
Non- invasive carcinoma
BCG treatment
Retrospective study

description: Ο καρκίνος της ουροδόχου κύστης, είναι μια κακοήθεια με απρόβλεπτη βιολογική συμπεριφορά. Αποτελεί τον πιο συχνό καρκίνο του ουροποιητικού συστήματος. Οι αιτιολογικοί παράγοντες πρόκλησης της νόσου δεν είναι πλήρως γνωστοί. Ωστόσο φαίνεται ότι το κάπνισμα αποτελεί έναν από τους πιο τεκμηριωμένους παράγοντες κινδύνου. Επίσης οι βιομηχανικοί ρύποι και η έκθεση σε χημικές ουσίες για μεγάλα χρονικά διαστήματα έχουν ενοχοποιηθεί για την εμφάνιση της νόσου. Η θεραπεία εξαρτάται από το στάδιο της νόσου και από το κατά πόσον ο όγκος έχει διηθήσει τα τοιχώματα της κύστης. Σε μη-μυοδιηθητικούς όγκους η θεραπεία είναι η διουρηθρική εκτομή των όγκων και συνοδεύεται από επικουρική αγωγή με ανοσοτροποποιητικά φάρμακα ή χημειοθεραπευτικά προϊόντα. Στην περίπτωση διηθητικού όγκου η θεραπεία εκλογής είναι η κυστεκτομή. Σε αυτή την περίπτωση, που έχουν προσβληθεί οι λεμφαδένες, μπορεί να χρησιμοποιηθεί, ως επικουρική θεραπεία, η χημειοθεραπεία. Μετά την αφαίρεση της κύστης, θα πρέπει να αποκατασταθεί ο τρόπος με τον οποίο θα αποβάλλονται τα ούρα από τον οργανισμό. Αυτό μπορεί να γίνει με την έξοδό τους από το δέρμα – ουρητηροδερμοστομία, κατά την οποία η ουροδόχος κύστη αφαιρείται και οι δύο ουρητήρες εκβάλουν στο δέρμα είτε με δύο διαφορετικά στόμια είτε με ένα κοινό στόμιο. Επίσης μπορεί να γίνει με χρήση λεπτού εντέρου για τη δημιουργία νέας κύστης– ορθότοπη νεοκύστη. Η επέμβαση αυτή είναι σαφώς δυσκολότερη, αλλά επιχειρεί να αποκαταστήσει την φυσιολογική ροή των ούρων. Σε κάθε περίπτωση η ποιότητα ζωής των ασθενών αλλάζει, αφού πλέον υπάρχουν από πρακτικές δυσκολίες μέχρι έντονη ψυχική φόρτιση και σοβαρή νοσηρότητα. Ο καρκίνος της ουροδόχου κύστης, όταν εντοπιστεί στα αρχικά στάδια, μπορεί να αντιμετωπιστεί αποτελεσματικά και το προσδόκιμο επιβίωσης να φτάσει ακόμη και τα 15 χρόνια.
description: Bladder cancer is a malignancy with unpredictable biological behavior. It is the most common cancer of the urinary system. The pathophysiology of the disease is not fully elucidated. However, smoking seems to be one of the most well-documented risk factors. Also, industrial pollutants and exposure to chemicals, for long periods of time, have been blamed for the onset of the disease. Treatment depends on the stage of the disease and whether the tumor has invasive bladder wall. In superficial tumors the treatment is transurethral resection of the tumors and adjuvant therapy with immunotherapeutic or chemotherapeutic agents. In the case of an invasive tumor, the treatment of choice is cystectomy. In this case where the lymph nodes have been affected, chemotherapy can be used as an adjunct treatment. After the bladder is removed, the way the urine is excreted from the body must be restored. This can be achieved with cutaneous ureterostomy, ureteroileal urinary diversion, or orthotopic neobladder. In any case, the quality of life of patients changes since practical difficulties, intense mental stress and serious morbidity arises. Bladder cancer when detected in the early stages can be treated effectively and life expectancy can reach 15 years.